ai4bharat/Pralekha huggingface dataset:
শিল্পওবাণিজ্যমন্ত্রক
নতুন দিল্লিতে বিশ্ব বাণিজ্য সংস্থার মন্ত্রী পর্যায়ের বৈঠকের উদ্বোধনী অধিবেশনের সূচনা
নয়াদিল্লি, ১৩ মে, ২০১৯
উন্নয়নশীল এবং স্বল্প-উন্নত দেশগুলির  প্রবীণ আধিকারিকদের দু’দিনের সম্মেলন আজ  নতুন দিল্লিতে শুরু হয়েছে। কেন্দ্রীয় বাণিজ্য সচিব ডঃ অনুপ ওয়াধওয়ান অংশগ্রহণকারীদের স্বাগত জানিয়েছেন। এই সম্মেলনে বহুস্তরীয় বাণিজ্য ব্যবস্থার বিভিন্ন গুরুত্বপূর্ণ বিষয় নিয়ে আলোচনা হচ্ছে।
বহুস্তরীয় বাণিজ্যিক ব্যবস্থার ক্ষেত্রে ‘অ্যাপিলেট বডি’তে অচলাবস্থা এবং তার সমাধানে বর্তমানে যে চ্যালেঞ্জগুলি রয়েছে সে বিষয়ে উদ্বোধনী অধিবেশনে বাণিজ্য সচিব এই সম্মেলনে আলোচনা করেন। বিশ্ব বাণিজ্য সংস্থায়  বিভিন্ন বিবাদ মেটানোর সময় উদ্ভূত জটিল পরিস্থিতির ফলে এলডিসি দেশগুলি সমস্যার সম্মুখীন হচ্ছে।
‘অ্যাপিলেট বডি’র অচলাবস্থার ফলে উন্নয়নশীল দেশগুলিরই বেশি অসুবিধা হচ্ছে। এক্ষেত্রে নির্দিষ্ট পন্থা-পদ্ধতি অবলম্বন করে এই দেশগুলির স্বার্থ সুরক্ষিত রেখে গ্রহণযোগ্য সমাধান খুঁজতে হবে। ডব্লিউটিও-তে সমতা বজায় না রেখে সংস্কার করা হয়েছে যার ফলে, উন্নয়নশীল দেশগুলির সমস্যা বিবেচনা করা হচ্ছে না। বর্তমান চুক্তি কাঠামোর মধ্যে থেকেই আস্থা বৃদ্ধি, বৈষম্য দূরীকরণ এবং সমন্বয়ের বিষয়গুলি বিবেচনা করে সংস্কারের প্রয়োজনীয়তার কথা এই সম্মেলনে আলোচিত হয়।
উন্নয়নশীল দেশগুলির প্রধান বিচার্য বিষয়গুলি আলোচনায় স্থান পাচ্ছে না। এর মধ্যে কৃষি অন্যতম। বর্তমানে মৎস্যজীবীদের ভর্তুকি প্রদানের বিষয়টি ডব্লিউটিও-তে আলোচিত হচ্ছে। আগামী ডিসেম্বরের মধ্যে এ বিষয়ে একটি গ্রহণযোগ্য সমাধানের সম্ভাবনা রয়েছে।
দু’দিনের এই সম্মেলনে ‘অ্যাপিলেট বডি’তে বিভিন্ন অচলাবস্থা দূর করতে জরুরি ভিত্তিতে সমাধান খোঁজা, সংস্কারের ক্ষেত্রে উন্নয়নশীল রাষ্ট্রগুলির বিভিন্ন গুরুত্বপূর্ণ বিষয়গুলিকে অগ্রাধিকার দেওয়ার মতো বিষয়গুলি নিয়ে আলোচনা হবে। বিভিন্ন আধিকারিকরা আজ যে বিষয়গুলি নিয়ে আলোচনা করবেন, তার ওপর ভিত্তি করে আগামীকালের মন্ত্রী পর্যায়ের বৈঠকটি অনুষ্ঠিত হবে। বহুস্তরীয় ব্যবস্থা বজায় রেখে ডব্লিউটিও-র সংস্কারকে প্রভাবিত করতে উন্নয়নশীল দেশগুলির দু’দিনের এই বৈঠক খুবই তাৎপর্যপূর্ণ।
CG/CB/DM
(Visitor Counter : 130
অর্থমন্ত্রক
আর্থিক সমীক্ষাতে বলা হয়েছে এখন থেকে সাধারণ মানুষের জন্য থালির ক্রয় ক্ষমতা আরও সহজ হবে
নয়াদিল্লি, ৩১ জানুয়ারি, ২০২০
থালির দামের তুলনায় একজন শ্রমিকের একদিনের মঞ্জুরী বিগত সময়ে যথেষ্ঠ বৃদ্ধি পেয়েছে, যা সাধারণ মানুষের কল্যাণের বিষয়টি সূচিত করে। সংসদে আজ ২০১৯-২০ অর্থবর্ষে আর্থিক সমীক্ষা পেশ করেন কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমন। তিনি জানান, ২০০৬-০৭ অর্থবর্ষ থেকে ২০১৯-২০ অর্থবর্ষে নিরামিষ থালির ক্রয় ক্ষমতা যেখানে ২৯ শতাংশ বৃদ্ধি পেয়েছে সেখানে আমিষ থালির ক্রয় ক্ষমতা ১৮ শতাংশ বৃদ্ধি পেয়েছে।
সারা দেশে একজন সাধারণ মানুষ এক থালি থাবারের জন্য কত অর্থ ব্যয় করে থাকেন সে বিষয় ‘থালিনমিক্স : ভারতে এক প্লেট খাবারের অর্থনীতি’তে ব্যাখ্যা করা হয়েছে। ভারতে খাদ্য তালিকাগত নীতি নির্দেশিকা মেনে থালির দাম নির্ধারণ করা হয়েছে। এই দাম নির্ধারণের জন্য ২০০৬ এর এপ্রিল থেকে ২০১৯এর অক্টোবর পর্যন্ত ২৫টি রাজ্য এবং কেন্দ্রশাসিত অঞ্চলে শিল্পাঞ্চলে কর্মরত ৮০ শতাংশ মানুষের ক্রয় ক্ষমতা সূচক বিষয়ে সমীক্ষা কাজে লাগানো হয়েছে।
এই সমীক্ষায় দেখানো হয়েছে সারা ভারতে এবং উত্তর, দক্ষিণ, পূর্ব, পশ্চিম চারটি অঞ্চলে ২০১৯এ মূল্য বৃদ্ধি ঘটলেও ২০১৫-১৬ থেকে নিরামিষ থালির দাম ক্রমশই কমেছে। এর ফলস্বরূপ ৫ জন সদস্যের গড় পরিবার দিনে দুবার করে নিরামিষ থালি খাবার খায়। এতে প্রতি বছর ১০ হাজার ৮৮৭ টাকা সাশ্রয় ঘটে, সেখানে এক নিরামিষাশীর পরিবার বছরে গড়ে ১১ হাজার ৭৮৭ টাকা সাশ্রয় করে থাকে।
২০১৪-১৫ অর্থবর্ষ থেকে কৃষিক্ষেত্রে উৎপাদন বৃদ্ধির জন্য একাধিক সংস্কার করা হয়েছে, যাতে কৃষিজাত বাজারে দক্ষতা এবং কার্যক্ষমতা বৃদ্ধি পায়। আর্থিক সমীক্ষায় বলা হয়েছে যে, মানব সম্পদ বৃদ্ধির ক্ষেত্রে খাদ্য অত্যন্ত প্রয়োজনীয় উপাদান এবং জাতীয় সম্পদ বৃদ্ধির ক্ষেত্রে গুরুত্বপূর্ণ ভূমিকা পালন করে থাকে।
CG/SS /NS
(Visitor Counter : 63
কেন্দ্রীয়মন্ত্রিসভা
আরপিএফ আধিকারিকদের সংগঠিত গ্রুপ ‘এ’ মর্যাদা দিতে কেন্দ্রীয় মন্ত্রিসভার সম্মতি
নয়াদিল্লি, ১০ জুলাই, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত মন্ত্রিসভা রেল সুরক্ষা বাহিনী -কে সংগঠিত গ্রুপ ‘এ’-র স্বীকৃতি দিয়েছে। এর ফলে, পয়লা জানুয়ারি, ২০০৬ থেকে আরপিএফ আধিকারিকরা নন-ফাংশানাল ফিনান্সিয়াল আপগ্রেডেশন  এবং ৬ই জুন, ২০০০ থেকে সিনিয়র ডিউটি পোস্ট -এর ৩০ শতাংশ নন-ফাংশানাল সিলেকশন গ্রেডের  সুবিধা পাবেন। কর্মী এবং প্রশিক্ষণ দপ্তরের ২০০৯ সালের ২৪শে এপ্রিল এবং ২০০০ সালের ৬ই জুনের নির্দেশিকা অনুযায়ী এই সিদ্ধান্ত কার্যকর হবে।
এই সিদ্ধান্তের ফলে আরপিএফ-এ কর্মরত আধিকারিকরা সংগঠিত গ্রুপ ‘এ’ সার্ভিসের মর্যাদা পাওয়ায় তাঁদের পদোন্নতির সুযোগ বৃদ্ধি পাবে যার ফলে, তাঁদের কাজে উৎসাহ বাড়বে। আরপিএফ-এর উপযুক্ত আধিকারিকরা এই সিদ্ধান্তে উপকৃত হবেন।
দিল্লি হাইকোর্টের ২০১২ সালের ৪ ডিসেম্বরের রায়ে রেলকে আরপিএফ-এর আধিকারিকদের সংগঠিত গ্রুপ ‘এ’-র মর্যাদার নির্দেশ দিয়েছিল। ২০১৯-এর ৫ই ফেব্রুয়ারি সুপ্রিম কোর্টও এই রায়কে বহাল রাখে। এরপর, রেল বোর্ড এই সিদ্ধান্ত কার্যকর করার জন্য প্রস্তাব দেয়।
CG/CB/DM
(Visitor Counter : 115
ভূ-বিজ্ঞানমন্ত্রক
উপকূলীয় রাজ্যগুলিতে ঘূর্ণিঝড় সর্তকতা কেন্দ্র
নতুন দিল্লি, ২৩ মার্চ, ২০২১
দেশের পূর্ব এবং পশ্চিম উপকূলীয় অঞ্চলে সাতটি ঘূর্ণিঝড় সতর্কতা কেন্দ্র রয়েছে যেগুলি ঘূর্ণিঝড় সংক্রান্ত সতর্কতার পাশাপাশি সমুদ্রের আবহাওয়ার পরিস্থিতি জানাতে সক্ষম।
তিনটি আঞ্চলিক ঘূর্ণিঝড় সতর্কতা কেদ্র রয়েছে চেন্নাই, মুম্বাই এবং কলকাতায়। চারটি ঘূর্ণিঝড় সংক্রান্ত সর্তকতা কেন্দ্র রয়েছে যথাক্রমে, তিরুবানন্তপুরম, বিশাখাপত্তনাম, আমেদাবাদ এবং ভুবনেশ্বরে।
এই ঘূর্ণিঝড় সতর্কতা কেন্দ্র গুলির মাধ্যমে উপকূলবর্তী ১৩ টি রাজ্য এবং কেন্দ্রশাসিত অঞ্চল পরিষেবা পায়।
কলকাতা স্থিত আঞ্চলিক ঘূর্ণিঝড় সতর্কতা কেন্দ্রের মাধ্যমে পশ্চিমবঙ্গ ছাড়াও আন্দামান ও নিকোবর দ্বীপপুঞ্জ পরিষেবা গ্রহণ করে।
চেন্নাইয়ের আঞ্চলিক ঘূর্ণিঝড় সতর্কতা কেন্দ্রের মাধ্যমে তামিলনাড়ু, পুদুচেরি, কেরালা, কর্ণাটক এবং লাক্ষাদ্বীপ পরিষেবা পায়।
এছাড়া মুম্বাই আঞ্চলিক ঘূর্ণিঝড় সতর্কতা কেন্দ্রের মাধ্যমে মহারাষ্ট্র এবং গোয়ায় পরিষেবা দেওয়া হয়।
বাকি চারটি ঘূর্ণিঝড় সতর্কতা কেন্দ্রের মাধ্যমে অন্যান্য উপকূলবর্তী রাজ্যগুলিতে পরিষেবা দেওয়া হয়।
আজ রাজ্যসভায় কেন্দ্রীয় বিজ্ঞান ও প্রযুক্তি, ভূবিজ্ঞান এবং স্বাস্থ্য ও পরিবার কল্যাণ মন্ত্রী ডাক্তার হর্ষবর্ধন এই তথ্য জানিয়েছেন।
বিদ্যুৎমন্ত্রক
অরুণাচল প্রদেশ ও সিকিমে বিদ্যুৎ সরবরাহ ও বন্টন ব্যবস্থা জোরদার করতে সংশোধিত ব্যয়ের প্রস্তাবে মন্ত্রিসভার অনুমোদন
নয়াদিল্লি, ১৬ মার্চ, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি অরুণাচল প্রদেশ ও সিকিমে আন্তঃরাজ্য বিদ্যুৎ সরবরাহ ব্যবস্থা জোরদার করতে সংশোধিত ব্যয়ের প্রস্তাব অনুমোদন করেছে। এই দুই রাজ্যে বিদ্যুৎ সরবরাহ ও বন্টন ব্যবস্থার উন্নতির জন্য সংশোধিত ব্যয়ের পরিমাণ দাঁড়িয়েছে ৯ হাজার ১২৯ কোটি ৩২ লক্ষ টাকা।
সিকিম ও অরুণাচল প্রদেশ সরকারের সহযোগিতায় কেন্দ্রীয় বিদ্যুৎ মন্ত্রকের রাষ্ট্রায়ত্ত সংস্থা পাওয়ার গ্রিড কর্পোরেশন বিদ্যুৎ সরবরাহ ও বন্টনের দায়িত্ব পেয়েছে। চলতি বছরের ডিসেম্বরের মধ্যেই রাষ্ট্রায়ত্ত এই সংস্থাটি পর্যায়ক্রমে কাজ শুরু করবে। সংশোধিত খরচ অনুমোদিত হওয়ার সময় থেকে ৩৬ মাসের মধ্যে বিদ্যুৎ সরবরাহ ও বন্টন ব্যবস্থার কাজ শেষ হবে বলে মনে করা হচ্ছে। এই কাজ শেষ হলে সরবরাহ ও বন্টন ব্যবস্থা বজায় রাখার যাবতীয় দায়িত্ব পালন করবে সংশ্লিষ্ট রাজ্য দুটি।
এই কর্মসূচি রূপায়ণের প্রধান উদ্দেশ্যই হ’ল অরুণাচল প্রদেশ ও সিকিমে আর্থিক উন্নয়নের গতি ত্বরান্বিত করা। সেই সঙ্গে, প্রত্যন্ত ও দূরবর্তী এলাকাগুলিতে গ্রিড সংযোগ ব্যবস্থার মাধ্যমে আন্তঃরাজ্য বিদ্যুৎ সরবরাহ ও বন্টন পরিকাঠামোর মানোন্নয়ন।
এই কর্মসূচি রূপায়ণের ফলে এক নির্ভরযোগ্য পাওয়ার গ্রিড ব্যবস্থা গড়ে উঠবে এবং রাজ্যে বিদ্যুৎ সংযোগ ব্যবস্থার মানোন্নয়ন ঘটবে। পক্ষান্তরে, গ্রিড সংযুক্তির ফলে আরও বেশি গ্রামে, বিশেষ করে প্রত্যন্ত ও সীমান্ত লাগোয়া এলাকাগুলিতে বিদ্যুৎ সংযোগ পৌঁছে দেওয়া যাবে এবং দুই রাজ্যেই সব শ্রেণীর গ্রাহকরা লাভবান হবেন।
এই কর্মসূচি রূপায়ণের ফলে সার্বিক অর্থনীতির গতি ত্বরান্বিত হবে, ফলে রাজ্যে ব্যক্তি পিছু বিদ্যুৎ খরচের পরিমাণও বাড়বে। রূপায়ণকারী সংস্থাগুলি কর্মসূচির জন্য প্রয়োজনীয় পরিকাঠামো নির্মাণের কাজে স্থানীয় মানুষকে সামিল করবে। এর ফলে, দক্ষ ও অদক্ষ শ্রেণীর কর্মীদের কর্মসংস্থানের সুযোগ বাড়বে।
প্রেক্ষাপট
উল্লেখ করা যেতে পারে, কেন্দ্রীয় বিদ্যুৎ মন্ত্রকের কেন্দ্রীয় স্তরের কর্মসূচি হিসাবে ২০১৪’র ডিসেম্বরে প্রাথমিকভাবে এই কর্মসূচি রূপায়ণে অনুমোদন দেওয়া হয়। সেই সময় স্থির হয়, বিদ্যুৎ মন্ত্রকের পরিকল্পনার অঙ্গ হিসাবে কেন্দ্রীয় সরকার এই কর্মসূচি রূপায়ণে যাবতীয় খরচ বহন করবে।
রেলমন্ত্রক
দক্ষিণ-পূর্ব রেলের পক্ষ থেকে মহাপরিনির্বাণ দিবস উদযাপন
কলকাতা, ৬ ডিসেম্বর, ২০১৮
দক্ষিণ-পূর্ব রেলের পক্ষ থেকে বৃহস্পতিবার  গার্ডেনরিচে তাদের সদর দপ্তরে ভারতরত্ন ডঃ বাবাসাহেব আম্বেদকরের ৬৩তম মহাপরিনির্বাণ দিবস উদযাপন করা হয়। এই উপলক্ষে দক্ষিণ-পূর্ব রেলের অতিরিক্ত জেনারেল ম্যানেজার শ্রী অনির্বাণ দত্ত সহ এই রেলের বিভিন্ন দপ্তরের প্রধানরা ভারতরত্ন ডঃ বাবাসাহেব আম্বেদকরের প্রতি পুষ্পার্ঘ্য অর্পণ করে শ্রদ্ধা জানান। শ্রদ্ধাজ্ঞাপন অনুষ্ঠানে এই রেলের উচ্চপদস্থ আধিকারিক ও কর্মীরাও উপস্থিত ছিলেন।
দক্ষিণ-পূর্ব রেলের আদ্রা, খড়্গপুর, চক্রধরপুর ও রাঁচি ডিভিশন কার্যালয়েও ভারতরত্ন ডঃ বাবাসাহেব আম্বেদকরের প্রতি শ্রদ্ধা জানাতে মহাপরিনির্বাণ দিবস উদযাপন করা হয়।
SC/BD/DM
(Visitor Counter : 46
সড়কপরিবহণওমহাসড়কমন্ত্রক
ভিন্টেজ মোটর যানবাহনের নিবন্ধীকরণ প্রক্রিয়া আনুষ্ঠানিকভাবে শুরু করা হয়েছে
নতুন দিল্লি, ১৮ জুলাই, ২০২১
কেন্দ্রীয় সড়ক পরিবহন ও মহাসড়ক মন্ত্রী শ্রী নীতিন গড়করি বলেছেন, ভিন্টেজ যানবাহনের ঐতিহ্য সংরক্ষণের জন্য মোটর-যানবাহন সংক্রান্ত নিবন্ধীকরণ প্রক্রিয়া আনুষ্ঠানিকভাবে শুরু করা হয়েছে। এক টুইট বার্তায় তিনি বলেছেন যে, বিভিন্ন স্থানে নিবন্ধীকরণ প্রক্রিয়া নিয়ন্ত্রণের জন্য বর্তমানে কোন নির্দিষ্ট নিয়ম নেই। নতুন নিয়ম অনুসারে নিবন্ধীত যানবাহনের জন্য পুরনো নম্বর ধরে রাখা এবং নতুন করে নিবন্ধীকরণের জন্য 'ভিএ' সিরিজ -এর মতো প্রধান বৈশিষ্ট্য গুলি থাকবে।
কেন্দ্রীয় সড়ক পরিবহন ও মহাসড়ক মন্ত্রকের পক্ষ থেকে কেন্দ্রীয় মোটরযান আইন-১৯৮৯ সংশোধন করে ভিন্টেজ মোটর বা প্রাচীন ঐতিহ্যবাহী গাড়ি গুলিকে নিবন্ধীকরণের ব্যবস্থা করা হয়েছে। এর উদ্দেশ্য হচ্ছে, ভারতের প্রাচীন ঐতিহ্য পূর্ণ যানবাহনের সংরক্ষণ ও প্রচার করা।
প্রধান বৈশিষ্ট্য সমূহ-
যেকোনো দু চাকা অথবা চার চাকার যান ৫০ এর অধিক বয়সী মূল আকারের পরিবর্তন না করে যা সংরক্ষণ করে রাখা হয়েছে। এছাড়াও যে গাড়ি গুলির কোন রূপান্তর ঘটানো হয় নি, সেগুলি ভিন্টেজ মোটরগাড়ি হিসেবে সংজ্ঞায়িত করা হবে।
ভিন্টেজ গাড়ির নিবন্ধীকরণ বা পুননিবন্ধীকরনের জন্য ফর্ম ২০ অনুযায়ী করতে হবে। ভারতে ইতিমধ্যেই নিবন্ধিত যানবাহনের ক্ষেত্রে বীমা, ফি জমা দিতে হবে। অন্যদিকে আমদানিকৃত যানবাহনের ক্ষেত্রে তার দেশে নিয়ে আসার জন্য বিল এবং পুরনো রেজিস্ট্রেশন সার্টিফিকেট জমা করতে হবে।
রাজ্য রেজিস্টারিং অথরিটিকে ফর্ম ২৩-এ অনুযায়ী ৬০ দিনের মধ্যে একটি নিবন্ধীকরণ শংসাপত্র দিতে হবে।
যেসব ভিন্টেজ গাড়ির নিবন্ধীকরণ রয়েছে, তা তারা ধরে রাখতে পারবে।
নতুন নিবন্ধীকরণের ক্ষেত্রে রাজ্য রেজিস্টারিং অথরিটি নম্বর সরবরাহ করবে। যেখানে 'এক্স এক্স ভি এ ওয়াই ওয়াই' - এর মাধ্যমে ভিন্টেজ গাড়ি, রাজ্যের কোড এবং নম্বর লেখা থাকবে।
নতুন নিবন্ধীকরণের জন্য জমা করতে হবে ২০ হাজার টাকা এবং পুন নিবন্ধীকরণের জন্য লাগবে ৫ হাজার টাকা।
ভিন্টেজ গাড়ি নিয়মিতভাবে রাস্তায় চালানো যাবে না এবং বাণিজ্যিকভাবে ব্যবহার করা যাবে না।
CG/ SB
(Visitor Counter : 257
স্বরাষ্ট্র মন্ত্রক
কেন্দ্র, রাজ্য ও কেন্দ্রশাসিত অঞ্চল গুলির জন্য স্বরাষ্ট্র মন্ত্রকের সংযোজিত নির্দেশনামা
নতুন দিল্লি, ২৭ মার্চ ২০২০
ন্যাশনাল এক্সিকিউটিভ কমিটির চেয়ারপার্সন তাঁর পদাধিকার বলে স্বরাষ্ট্র মন্ত্রকের ২৪ এবং ২৫ তারিখের ৪০-৩/২০২০-ডি এম-আই –র দুটি নির্দেশনামায় অতিরিক্ত কিছু নির্দেশ যুক্ত করেছেন। বিপর্যয় মোকাবিলা আইন ১০-২–র নির্দেশ অনুযায়ী বর্তমান সংযোজিত নির্দেশনামাটি কেন্দ্র, রাজ্য ও কেন্দ্রশাসিত অঞ্চল গুলির কতৃপক্ষকে কঠোরভাবে মেনে চলতে হবে।
CG/TG
(Visitor Counter : 148
কৃষিমন্ত্রক
২০২০-২১ খরিফ মরশুমে ন্যূনতম সহায়ক মূল্যে ফসল ক্রয়
চলতি খরিফ মরশুমে ন্যূনতম সহায়ক মূল্যে ধান বিক্রয় করে ৪০.৫৩ লক্ষ কৃষক উপকৃত হবেন। এর মূল্য ৭০৩১১.৭৮ কোটি টাকা
নতুন দিল্লী, ১২ ডিসেম্বর, ২০২০
চলতি খরিফ মরশুমে সরকার কৃষকদের কাছ থেকে ন্যূনতম সহায়ক মূল্য ফসল সংগ্রহ অব্যাহত রেখেছে।
২০২০-২১ খরিফ মরশুমে বিভিন্ন রাজ্য এবং কেন্দ্রশাসিত অঞ্চলে কৃষকদের কাছ থেকে ন্যূনতম সহায়ক মূল্য ধান সংগ্রহ অব্যাহত রয়েছে। পাঞ্জাব, হরিয়ানা, উত্তরপ্রদেশ, তেলেঙ্গানা, উত্তরাখণ্ড, তামিলনাডু, চন্ডিগড়, জম্মু-কাশ্মীর, কেরালা, গুজরাট, অন্ধপ্রদেশ, ওড়িশা, মধ্যপ্রদেশ, মহারাষ্ট্র এবং বিহার থেকে গত ১১ ডিসেম্বর পর্যন্ত ৩৭২.৪১ লক্ষ মেট্রিক টন ধান সংগ্রহ করা হয়েছে। গত বছর এই সময় পর্যন্ত এর পরিমাণ ছিল ৩০৮.৫৭ লক্ষ মেট্রিক টন। অর্থাৎ গত বছরের চেয়ে ২০.৬৮ লক্ষ মেট্রিক টন অতিরিক্ত ধান কৃষকদের কাছ থেকে সংগ্রহ করা হয়েছে। বর্তমান খরিফ মরশুমে ন্যূনতম সহায়ক মূল্যে যে পরিমাণ ধান সংগ্রহ করা হয়েছে তারমধ্যে পাঞ্জাব একাই করেছে ২০২.৭৭ লক্ষ মেট্রিক টন। যা মোট সংগ্রহের ৫৪.৪৫ শতাংশ।
সারাদেশে এ পর্যন্ত ন্যূনতম সহায়ক মূল্য ধান বিক্রি করে ৪০.৫৩ লক্ষ কৃষক উপকৃত হয়েছেন। মোট অর্থের পরিমাণ দাঁড়িয়েছে ৭০৩১১.৭৮ কোটি টাকা।
ধানের পাশাপাশি রাজ্যগুলির চাহিদা মেনে বর্তমান খরিফ মরশুমে ন্যূনতম সহায়ক মূল্য কৃষকদের কাছ থেকে ৪৮.১১ লক্ষ মেট্রিক টন ডাল ও তৈলবীজ সংগ্রহ করা হয়েছে। যার অধিকাংশই এসেছে তামিলনাডু, কর্ণাটক, মহারাষ্ট্র, তেলেঙ্গানা, গুজরাট, হরিয়ানা, উত্তরপ্রদেশ, ওড়িশা, রাজস্থান এবং অন্ধ্রপ্রদেশ থেকে। গত ১১ ডিসেম্বর পর্যন্ত সরকার নোডাল এজেন্সি মারফত ১৫৪৪২৩.৪৬ মেট্রিক টন মুগ, বিউলি, সয়াবিন, চিনাবাদাম সংগ্রহ করেছে। যার মূল্য ৮২৯.৫৭ কোটি টাকা।এর ফলে উপকৃত হয়েছেন তামিলনাডু, মহারাষ্ট্র, গুজরাট, হরিয়ানা এবং রাজস্থানের ৮৭০২৪ জন কৃষক।
রেলমন্ত্রক
ভারতীয় রেল ২৫শে মে পর্যন্ত ৩ হাজার ২৭৪টি ‘শ্রমিক স্পেশাল’ ট্রেন চালিয়েছে, বিগত ২৫ দিনে ‘শ্রমিক স্পেশাল’ ট্রেনের মাধ্যমে ৪৪ লক্ষেরও বেশি যাত্রীকে নিজ নিজ রাজ্যে পৌঁছে দিয়েছে
নয়াদিল্লী, ২৬ মে, ২০২০
স্বরাষ্ট্র মন্ত্রকের কাছ থেকে অনুমতি পাওয়ার পর বিশেষ ট্রেনের মাধ্যমে বিভিন্ন স্থানে আটকে পড়া পরিযায়ী শ্রমিক, তীর্থযাত্রী, পর্যটক, শিক্ষার্থী এবং অন্যান্য ব্যক্তিদের নিজ নিজ রাজ্যে পৌঁছে দেওয়ার জন্য ভারতীয় রেল পয়লা মে থেকে ‘শ্রমিক স্পেশাল’ ট্রেন চালানোর সিদ্ধান্ত নেয়।
২৫শে মে পর্যন্ত দেশের বিভিন্ন রাজ্য থেকে মোট ৩ হাজার ২৭৪টি ‘শ্রমিক স্পেশাল’ ট্রেন চালানো হয়েছে। ৪৪ লক্ষেরও বেশি যাত্রীকে এই ‘শ্রমিক স্পেশাল’ ট্রেনের মাধ্যমে তাদের গন্তব্যে পৌঁছে দেওয়া হয়েছে। শুধুমাত্র ২৫শে মে-তে ২২৩টি ‘শ্রমিক স্পেশাল’ ট্রেনে ২.৮ লক্ষ যাত্রী যাতায়াত করেছে।
আইআরসিটিসি পরিযায়ী যাত্রীদের বিনামূল্যে ৭৪ লক্ষের বেশি খাবারের প্যাকেট এবং ১ কোটিরও বেশি জলের বোতল বিতরণ করেছে।
এদিনের যাত্রাপথে কোনো ট্রেনই যানজট সমস্যার মধ্যে পড়েনি।
‘শ্রমিক স্পেশাল’ ট্রেন ছাড়াও দিল্লীকে সংযু্ক্ত করে রেল ১৫ জোড়া বিশেষ ট্রেন চালু করেছে এবং পয়লা জুন থেকে আরও ২০০টি ট্রেন চালানোর পরিকল্পনা গ্রহণ করা হয়েছে।
(CG/SS/NS
বৈদ্যুতিন ও তথ্যপ্রযুক্তি মন্ত্রক
কর্নাটকের জেলাগুলিতে ইন্টারনেট যোগাযোগ ব্যবস্থা উন্নত করতে কেন্দ্রীয় বৈদ্যুতিন ও তথ্যপ্রযুক্তি মন্ত্রক টাস্কফোর্স গঠন করেছে
নতুন দিল্লি, ০৮ সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর নির্দেশে বৈদ্যুতিন ও তথ্যপ্রযুক্তি মন্ত্রকের প্রতিমন্ত্রী রাজীব চন্দ্রশেখর কর্নাটকের ৬টি জেলায় আশীর্বাদ যাত্রা করেন। সেই সময় প্রতিটি জেলা থেকেই ইন্টারনেট সংযোগের গতি বাড়াতে এবং অ্যাকসেস উন্নত করার জন্য সাধারণ মানুষ তাঁর কাছে অনুরোধ করেন। মন্ত্রী প্রতিশ্রুতি দিয়েছিলেন যে প্রতিটি জেলায় বিষয়টি খতিয়ে দেখার জন্য টাস্কফোর্স পাঠানো হবে।
সেই প্রতিশ্রুতি রক্ষার জন্য ন্যাশনাল ইন্টারনেট এক্সচেঞ্জ অফ ইন্ডিয়া এবং সফটওয়্যার টেকনোলজি পার্কস অফ ইন্ডিয়ার কর্মকর্তাদের সমন্বয়ে গঠিত একটি টাস্কফোর্স দ্রুত তাদের কাজ শুরু করেছে। টাস্ক ফোর্সের সদস্যরা প্রতিটি জেলা পরিদর্শন করবেন। তাঁরা রাজ্য সরকারের কর্মকর্তাদের সঙ্গে দেখা করবেন এবং পরে কেন্দ্রীয় মন্ত্রীর কাছে একটি রিপোর্ট পেশ করবেন।
প্রধানমন্ত্রী নরেন্দ্র মোদীর নেতৃত্বে সরকারের নীতিগত অগ্রাধিকার গুলির মধ্যে একটি হচ্ছে সমস্ত ভারতীয়কে সংযুক্ত করা এবং ডিজিটাল ইন্ডিয়া কর্মসূচির সুবিধাগুলি প্রত্যক্ষভাবে প্রতিটি ভারতবর্ষের কাছে পৌঁছে দেওয়া নিশ্চিত করা।
CG/ SB
(Visitor Counter : 182
সংস্কৃতিমন্ত্রক
সরকার এবছর গুরু নানক দেবের ৫৫০তম জন্মবার্ষিকী উদযাপন করছে- শ্রী প্রহ্লাদ সিং প্যাটেল
নয়াদিল্লি, ০৮ জুলাই, ২০১৯
কেন্দ্রীয় মন্ত্রিসভার ২০১৮র ২২ নভেম্বর অনুষ্ঠিত বৈঠকে ২০১৯-এর নভেম্বর মাস পর্যন্ত জাতীয় ও আন্তর্জাতিক স্তরে গুরু নানক দেবের ৫৫০তম জন্মবার্ষিকী উদযাপনের সিদ্ধান্ত নেয়। বর্ষব্যাপী এই কর্মসূচির সূচনা হয় পাঞ্জাবের সুলতানপুর লোধিতে গত বছরের ২৩ নভেম্বর। মন্ত্রিসভার বৈঠকে এ প্রসঙ্গে আরও যেসব সিদ্ধান্ত নেওয়া হয় তারমধ্যে রয়েছে-
· পাঞ্জাবের গুরুদাসপুর জেলায় ডেরাবাবা নানক থেকে আন্তর্জাতিক সীমান্ত পর্যন্ত কর্তারপুর করিডর গড়ে তোলা। উপরাষ্ট্রপতি গত বছরের ২৬ নভেম্বর এই করিডর প্রকল্পের শিলান্যাস করেছেন।
· ঐতিহাসিক সুলতানপুর লোধি শহরকে স্মার্ট সিটির আদলে হেরিটেজ টাউন হিসেবে গড়ে তোলা।
· যাবতীয় আধুনিক সুযোগ-সুবিধা সহ সুলতানপুর লোধি রেল স্টেশনের মানোন্নয়ন তথা পুর্ন্যার্থী ও পর্যটকদের সুবিধার্থে শ্রী গুরু নানক দেবের স্মৃতি বিজড়িত পবিত্র জায়গাগুলিকে সংযুক্ত করে একটি ট্রেন চালানো।
· গুরু নানক দেবের স্মরণে স্মারক ডাকটিকিট ও মুদ্রা প্রকাশ করা।
· গুরু নানক দেব বিশ্ববিদ্যালয়ে ইন্টার ফেথ স্টাডিজের জন্য একটি সেন্টার গড়ে তোলা এবং গুরু নানক দেবের আদর্শ ও শিক্ষা নিয়ে আর্ন্তজাতিক মানের সেমিনার আয়োজন করা।
· গ্রেট ব্রিটেন ও কানাডার একটি করে বিশ্ববিদ্যালয়ে গুরু নানক দেব নামাঙ্কিত সাম্মানিক চেয়ার প্রতিষ্ঠা করা।
· রাজ্য ও কেন্দ্রশাসিত অঞ্চলগুলিতেও যথাযোগ্য মর্যাদায় গুরু নানক দেবের ৫৫০তম জন্মবার্ষিকী উদযাপন করা। সারা দেশগুড়ে বিশেষ করে গুরুদ্বোওয়ারা ও গুরু নানক দেবের স্মৃতি বিজড়িত স্হানগুলিতে কীর্তন, কথা, প্রভাতফেরি ও লঙ্গর স্হাপনের মতো ধর্মীয় কর্মসূচি গ্রহণ করা হবে।
· গুরু নানক দেবকে নিয়ে বিশেষ অনুষ্ঠান সম্প্রচার করবে দূরদর্শন।
· ন্যাশনাল বুক ট্রাস্ট একাধিক ভারতীয় ভাষায় গুরবানী প্রকাশ করবে। ইউনেস্কো গুরু নানক দেবের বিভিন্ন লেখা বিশ্বের বিভিন্ন ভাষায় অনুবাদ করে তা প্রকাশ করবে।
· গুরু নানক দেবের ৫৫০তম জন্মবার্ষিকী উদযাপন উপলক্ষ্যে ভারতীয় মিশনগুলিতেও বিশেষ কর্মসূচির আয়োজন করা হবে।
যথাযোগ্য মর্যাদায় গুরু নানক দেবের ৫৫০তম জন্মবার্ষিকী উদযাপনের জন্য পৃথক তহবিলের সংস্হান করা হয়েছে। মন্ত্রিসভার বৈঠকে সিদ্ধান্ত হয়েছে, এই খাতে যাবতীয় খরচ সংশ্লিষ্ঠ মন্ত্রকগুলি তাদের বাজেট বরাদ্ধ থেকে ব্যয় করবে।
লোকসভার চলতি অধিবেশনে এক লিখিত জবাবে কেন্দ্রীয় সংস্কৃতি ও পর্যটন প্রতিমন্ত্রী শ্রী প্রহ্লাদ সিং প্যাটেল একথা জানান।
SSS/BD/NS
(Visitor Counter : 35
প্রধানমন্ত্রীরদপ্তর
প্রধানমন্ত্রী জব্বলপুরের প্রাচীন সংগ্রাম সাগর-এর পুনরুজ্জীবনে মানুষের প্রয়াসের প্রশংসা করেছেন
নয়াদিল্লি, ২৪ এপ্রিল, ২০২৩
প্রধানমন্ত্রী শ্রী নরেন্দ্র মোদী জব্বলপুর প্রাচীন সংগ্রাম সাগর-এর পুনরুজ্জীবনে মানুষের প্রয়াসের প্রশংসা করেছেন। তিনি বলেছেন, জব্বলপুরের প্রাচীন সংগ্রাম সাগর-এর পুনরুজ্জীবনে মানুষের শ্রমদান অত্যন্ত অভিনন্দনযোগ্য। শ্রী মোদী জব্বলপুরের সাংসদ শ্রী রাকেশ সিং-এর ট্যুইটের জবাব দিচ্ছিলেন যেখানে সাংসদ শ্রী সিং জানিয়েছেন যে তিনি জনপ্রতিনিধি, জব্বলপুরের কালেক্টর এবং মিউনিসিপাল কমিশনারকে নিয়ে সংগ্রাম সাগর পরিদর্শন করেছেন আশপাশের এলাকাটির সৌন্দর্যায়নের জন্য।
প্রধানমন্ত্রী ট্যুইট করেছেন :
“জব্বলপুরের প্রাচীন সংগ্রাম সাগর-এর পুনরুজ্জীবনে মানুষের শ্রমদান অত্যন্ত প্রশংসনীয়।”
PG/AP/DM/
(
রেলমন্ত্রক
বিজ্ঞাপন ও প্ল্যাটফর্ম টিকিট বিক্রি থেকে ভারতীয় রেলের মুনাফা
নয়াদিল্লি, ২৭ নভেম্বর, ২০১৯
২০১৮-১৯ অর্থবর্ষে ভারতীয় রেল প্ল্যাটফর্ম টিকিট বিক্রি করে ১৩৯.২০ কোটি টাকা মুনাফা করেছে। চলতি বছরের সেপ্টেম্বর পর্যন্ত এই প্ল্যাটফর্ম টিকিট বিক্রি করে রেলের আয় হয়েছে ৭৮.৫০ কোটি টাকা।
২০১৮-১৯ অর্থবর্ষে প্ল্যাটফর্মে বিজ্ঞাপন ও দোকান থেকে রেলের আয় হয়েছে ২৩০.৪৭ কোটি টাকা। চলতি বছরে সেপ্টেম্বর পর্যন্ত এক্ষেত্রে রেলের আয় দাঁড়িয়েছে ১২৮.৪০ কোটি টাকা।
প্ল্যাটফর্মে বিজ্ঞাপন এবং দোকান দেওয়ার জন্য নিলামের মাধ্যমে দরপত্র আহ্বান করা হয়েছিল।
লোকসভায় এক প্রশ্নের লিখিত জবাবে এই তথ্য জানিয়েছেন কেন্দ্রীয় রেল, বাণিজ্য ও শিল্প মন্ত্রী শ্রী পীযূষ গোয়েল।
CG/SS/SB
(Visitor Counter : 25
প্রধানমন্ত্রীরদপ্তর
মন কি বাত-এর জন্য চিন্তাভাবনা ভাগ করে নেওয়ার আহ্বান জানিয়েছেন প্রধানমন্ত্রী
নতুন দিল্লি, ০৮ এপ্রিল, ২০২২
প্রধানমন্ত্রী শ্রী নরেন্দ্র মোদী আসন্ন মন কি বাত পর্বের জন্য সাধারণ মানুষকে বিভিন্ন গুরুত্বপূর্ণ বিষয় নিয়ে চিন্তাভাবনা ভাগ করে নেওয়ার আহ্বান জানিয়েছেন। এই চিন্তাভাবনাগুলি MyGov, Namo App –এর মাধ্যমে ভাগ করে নেওয়া যেতে পারে অথবা ১৮০০-১১-৭৮০০ এই নম্বরে ডায়াল করে বার্তা রেকর্ড করা যাবে।
চলতি মাসের ২৪শে এপ্রিল মন কি বাত-এর ৮৮তম পর্ব অনুষ্ঠিত হবে।
প্রধানমন্ত্রী ট্যুইট করে জানিয়েছেন “#মনকিবাত -এর মাধ্যমে আমরা তৃণমূল স্তরের পরিবর্তনকারীদের অসাধারণ কীর্তি উদযাপন করি। আপনি কি এই ধরনের অনুপ্রেরণাদায়ক জীবনযাত্রার কথা জানেন? এই মাসের ২৪ তারিখের অনুষ্ঠানের জন্য সেগুলি ভাগ করে নিন। MyGov, Namo App –এ লিখে পাঠান অথবা বার্তা রেকর্ড করতে ১৮০০-১১-৭৮০০ নম্বরে ডায়াল করুন।”
CG/SS/SKD/
(
প্রধানমন্ত্রীরদপ্তর
প্রধানমন্ত্রী ২৮শে আগস্ট জালিয়ানওয়ালাবাগ স্মারকের পুনর্নিমিত প্রাঙ্গন জাতির উদ্দেশে উৎসর্গ করবেন
প্রধানমন্ত্রী স্মারকের সংগ্রহশালার গ্যালারিগুলিও উদ্বোধন করবেন
নতুন দিল্লি, ২৬ আগস্ট, ২০২১
প্রধানমন্ত্রী শ্রী নরেন্দ্র মোদী ২৮শে আগস্ট সন্ধ্যে ৬টা ২৫ মিনিটে ভিডিও কনফারেন্সের মাধ্যমে জালিয়ানওয়ালাবাগ স্মারকের পুনর্নিমিত প্রাঙ্গনটি জাতির উদ্দেশে উৎসর্গ করবেন।
তিনি স্মারক সংগ্রহশালার গ্যালারিগুলিও উদ্বোধন করবেন। কেন্দ্রীয় সরকার, স্মারক প্রাঙ্গনটির উন্নতিকল্পে একগুচ্ছ পদক্ষেপ নিয়েছে।
গৃহীত উদ্যোগ সমূহ –
অব্যবহৃত পড়ে থাকা বাড়িগুলিকে কাজে লাগিয়ে সংগ্রহশালার চারটি গ্যালারি তৈরি করা হয়েছে।
অডিও ভিজ্যুয়াল প্রযুক্তির প্রয়োগ, বিভিন্ন ধরণের প্রজেকশন, ত্রিমাত্রিক উপস্থাপনা এবং শিল্প স্থাপত্যের মাধ্যমে গ্যালারিগুলি তদানীন্তন পাঞ্জাবে ঐতিহাসিক ঘটনাসমূহ তুলে ধরবে।
১৯১৯ সালের ১৩ই এপ্রিল জালিয়ানওয়ালাবাগের হত্যাকান্ডটি আলো ও ধ্বনির মাধ্যমে ফুটিয়ে তোলা হবে। প্রাঙ্গনে একগুচ্ছ উন্নয়নমূলক প্রকল্প শুরু করা হয়েছে।
পাঞ্জাবের স্থানীয় স্থাপত্যের সঙ্গে সাজুয্য রেখে ঐতিহ্যবাহী ভবনগুলিতে সংস্কারের কাজ করা হয়েছে। শহিদী পাঁচিল পুনর্নিমিত হয়েছে। এর কাঠামো আরো শক্তিশালী করা হয়েছে।
বাগের মধ্যবর্তী স্থানে অনির্বাণ শিখাটির মেরামতি করা হয়েছে। জলাশয়টিকে পদ্ম পুকুরে পরিণত করা হয়েছে। বাগের রাস্তাগুলি আরো চওড়া করা হয়েছে।
পুনর্নিমিত স্মারকে বেশ কিছু নতুন ও আধুনিক ব্যবস্থা কার্যকর করা হচ্ছে। যথাযথ দিক নির্দেশনার মধ্য দিয়ে বিভিন্ন জায়গায় যাওয়ার পথ দেখানো হয়েছে।
গুরুত্বপূর্ণ স্থানগুলিকে আলোকিত করার পাশাপাশি বাগানজুড়ে শব্দচিত্রের এক অনুপম আস্বাদন দর্শকরা পাবেন। এছাড়াও বৃটিশদের গুলিতে আহতদের উদ্ধার করার জায়গা, অমর জ্যোতি এবং পতাকা উত্তোলনের জায়গাটিকে নতুন করে গড়ে তোলা হয়েছে।
অনুষ্ঠানে কেন্দ্রীয় সংস্কৃতি মন্ত্রী, কেন্দ্রীয় আবাসন ও নগরোন্নয়ন মন্ত্রী, সংস্কৃতি প্রতিমন্ত্রী, পাঞ্জাব ও হরিয়ানার রাজ্যপাল এবং মুখ্যমন্ত্রী, উত্তরাখন্ড ও হিমাচল প্রদেশের মুখ্যমন্ত্রী, পাঞ্জাবের লোকসভা এবং রাজ্যসভার সাংসদরা, জালিয়ানওয়ালাবাগ জাতীয় স্মারক সৌধ ট্রাস্টের সদস্যরা সহ বিশিষ্ট ব্যক্তিবর্গ উপস্থিত থাকবেন।
CG/CB/SFS
(
স্বরাষ্ট্র মন্ত্রক
কেন্দ্র জাতীয় বিপর্যয় মোকাবিলা তহবিলে  ব্যক্তি অথবা সংস্থাকে অনুদান দেবার অনুমতি দিয়েছে
নয়াদিল্লী, ১৮ জুলাই, ২০২০
কেন্দ্র ২০০৫এর জাতীয় বিপর্যয় আইনের ৪৬  ধারা অনুযায়ী যেকোন ব্যক্তি বা সংস্থাকে জাতীয় বিপর্যয় মোকাবিলা তহবিলে অনুদান দেবার অনুমতি দিয়েছে। যেকোন ব্যক্তি অথবা সংস্থা এই তহবিলে নিম্নলিখিত উপায়ে অনুদান দিতে পারবেনঃ-
ক) চেক অথবা ড্রাফ্টের মাধ্যমে- চেক অথবা ড্রাফ্ট নতুন দিল্লীতে “PAO , MHA” অনুকূলে কাটতে হবে। এর পেছনে স্পষ্ট করে লিখতে হবে “PAO , MHA”।
খ) আরটিজিএস বা এনইএফটি বা ইউপিআই-এর মাধ্যমেঃ- আরটিজিএস বা এনইএফটি-র মাধ্যমে অনুদান দেওয়া যাবে। অনুদানের কারণ হিসেবে “Contributions/ Grants to NDRF”.- লিখতে হবে। যে অ্যাকাউন্টে টাকাটি যাবে সেই অ্যাকাউন্ট নম্বর 10314382194। আইএফএসসি কোড- SBIN0000625। স্টেট ব্যাঙ্ক অফ ইন্ডিয়ার কেন্দ্রীয় সচিবালয় শাখায় এই অর্থ জমা হবে।
গ। ভারতকোষ পোর্টাল https://bharatkosh.gov.in-এর মাধ্যমেঃ নিম্নলিখিত পদ্ধতি অনুযায়ী নেট ব্যাঙ্কিং, ডেবিট কার্ড, ক্রেডিট কার্ড এবং ইউপিআই ব্যবহার করেঃ-
১। হোম পেজ https://bharatkosh.gov.in -এ গিয়ে ক্লিক করতে হবে “Quick Payment”-এর উপর।
২। পরের পাতায় “HOME AFFAIRS” মন্ত্রক নির্বাচন করতে হবে। এর পরে উদ্দেশ্যর জায়গায় “Contributions/ Grants to NDRF” বাছাই করতে হবে। এর পর ওয়েবসাইটে যে রকম নির্দেশ দেওয়া হবে সেই মত টাকা জমার দেওয়ার প্রক্রিয়া সম্পন্ন করতে হবে।
(CG/CB/NS
কেন্দ্রীয়মন্ত্রিসভা
কর সংগ্রহের ক্ষেত্রে পারস্পরিক সহযোগিতা প্রসারের লক্ষ্যে ভারত-ব্রুনেই দারুসালাম চুক্তি স্বাক্ষরের প্রস্তাবে সম্মতি কেন্দ্রীয় মন্ত্রিসভার
নয়াদিল্লি, ১৬ মে, ২০১৮
কর সংগ্রহের ক্ষেত্রে পারস্পরিক সহযোগিতা প্রসারের লক্ষ্যে ভারত ও ব্রুনেই দারুসালাম-এর মধ্যে একটি চুক্তি স্বাক্ষরের প্রস্তাবে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ স্থির হয়েছে যে কর ফাঁকি ও কারচুপির ঘটনাকে কার্যকরভাবে দমন করার লক্ষ্যে ঐ চুক্তির আওতায় পরস্পরের মধ্যে প্রাসঙ্গিক তথ্য বিনিময় করবে ভারত ও ব্রুনেই। এর ফলে, দু’দেশেরই করবাবদ রাজস্ব অর্জনের পরিমাণও উল্লেখযোগ্যভাবে বৃদ্ধি পাবে।
প্রসঙ্গত উল্লেখ্য যে এই চুক্তি সম্পাদনের ক্ষেত্রে দু’দেশেরই ব্যয় সংক্রান্ত কোনরকম বাধ্যবাধকতা থাকবে না। তবে, চুক্তির ৯ নং অনুচ্ছেদ অনুযায়ী কোন কোন ক্ষেত্রে যদি অতিরিক্ত ব্যয়ের পরিমাণ ৫০০ মার্কিন ডলার অতিক্রম করে যায়, সেক্ষেত্রে তা বহন করবে ভারত সরকার।
CG/SKD/DM/…
(Visitor Counter : 55